TV7 JERUUSALEMMA UUDISED
Meie tänased teemad -
Europarlamendiliige õhutab palestiinlasi ülestõusule
IKJ sõdurid said pommiplahvatuses haavata
Iraan ehitas uue raketiplatvormi
Iisraeli araabia kristlased tahavad teenida riigi kaitsejõududes
Põhja-Iisraelist leiti Egiptuse Sfinksi osa
TV7 Jeruusalemma Uudistest - Shalom!
Arutz Sheva teatel tekitas Iiri poliitik tormi,
kui õhutas araablasi intifadaga Iisraeli vastu tõusma.
Europarlamendi liikme Paul Murphy sõnul
ei võta Iisrael PO-ga taaskäivitatud diplomaatilisi kõnelusi tõsiselt.
Murphy väitel peaksid palestiinlased massiliselt võitlema hakkama.
Tema sõnul on esimese intifada massiprotestide, streikide,
marsside ja kontrollpunktide kohta häid näiteid.
Seda taktikat peaks nüüdki arendama, ütles Murphy eelmisel nädalal
intervjuus Russia Today'le.
Ülejäänud Europarlamendi liikmed kritiseerisid Murphy kommentaare.
Murphy Iiri kolleegi Sean Kelly sõnul on kohutav õhutada regiooni,
mis on niigi konfliktidest puretud,
kasutama eesmärkide saavutamiseks vägivalda.
Ka Sionistlik Liit mõistis Murphy kommentaarid hukka.
Liidu esimehe Paul Charney sõnul on Murphy ülistuslaul intifadale
ja intifada õigustamine rahukõneluste alternatiivina
lugupidamatu ja vastutustundetu.
Sellised kommentaarid õhutavad masse ohtlikult vägivallale ajal,
mil sõda ja terror on Lähis-Idas liigagi tavalised.
Sionistliku liidu juht palus Iiri Sotsialistlikul parteil
kiiresti tegutseda, kinnitama avalikult toetust rahule
ja taunima Murphy kommentaare, nimetades neid vastuvõetamatuteks.
Murphy kaitses oma õhutust intifadale ja vägivalda toetavaid väiteid.
Tema sõnul on EP liikmed, kes mõistsid hukka
tema üleskutse esimese Intifada sarnasele massiliikumisele
kui õhutuse vägivallale ja terrorile, mõistsid tema sõnu meelega vääriti
või ei tea midagi palestiinlaste vabadusvõitluse ajaloost.
Intifada on Murphy väitel lihtsalt rahvaülestõus,
mis on valitseva rõhumise valguses täiesti õigustatud ja vältimatu.
Murphy väitel ei tohiks PO terrorismi kasutada,
kuna see ei toimi.
Tänu oma minevikule on Murphy vastu asjatutele
ja tapvatele terrorimeetmeetmetele.
Murphy soovitatud intifadaga kaasneks ka relvastatud võitlus.
Murphy ütles Al Jazeerale, et PO araablastel on õigus
end Iisraeli vägivalla vastu relvadega kaitsta.
Arutz Sheva kirjutab neljast Iisraeli sõdurist,
kes said eelmisel nädalal Liibanoni piiri lähistel
pommiplahvatuses vigastada.
Iisraeli kaitseminister Moshe Yaalon kinnitas,
et põhjapiiril toimunud plahvatuse põhjustas peidetud pomm.
Iisraeli sõdurid said plahvatuses kergemalt ja keskmiselt viga.
Sõdurid olid tavapatrullil, mille eesmärgiks on säilitada
Põhja-Iisraeli ja kogu riigi elanike rahulik elu.
Yaaloni väitel juhtumit uuritakse, et selgitada välja,
kas tegu oli vana või uue pommiga.
Iisraeli peaministri Benjamin Netanyahu sõnul
on nii Iisraeli põhja-, lõuna- ja kõigil teistel osadel ühine see,
et IKJ sõdurid kaitsevad iisraellasi ja nende piire, nii ka antud juhul.
Netanyahu sõnul jätkab Iisrael vastutustundlikku tegevust
Iisraeli piiride kaitsmiseks.
Ynet News teatas Briti Telegraphi eelmise kolmapäeva raportist,
mille väitel Iraan on ehitanud uue raketiplatvormi.
Uut platvormi kasutatakse analüütikute väitel
ballistiliste rakettide testimiseks.
Raport põhineb ehitise kohta saadud satelliitfotodel,
mis avaldati veidi pärast seda, kui Iraan oli teatanud,
et ehitab uusi raketiplatvorme kodumaise satelliidiprojekti jaoks.
Raporti andmeil asub uus koht põhjas Semna maakonnas
Iraani esimese kosmosekeskuse lähedal.
Analüütikute väitel ehitati see pigem tahket kütust kasutavate
ballistiliste rakettide testimiseks kui kosmoserakettidele.
Mainitud paigas pole nimelt ladu rakettide vedelkütusele,
mida iraanlased kosmoseprogrammis kasutavad.
Iraani president Hassan Rohani ütles eelmise nädala algul,
et riik on valmis tähtsateks tuumateemalisteks kõnelusteks.
Rohani väitel on tuumaküsimuses võimalik lahendust saavutada
vaid läbirääkimiste teel.
Rohani väitel suhtub ta otsustavalt nii tuumateema lahendamisse
kui ka Iraani õiguste kaitsmisse,
mille hulka kuulub ka vaieldamatu õigus uraani rikastada
ja arutada teisele osapoolele murettekitavate asjade üle.
Israel Today kirjutab Iisraeli kristlike araablaste seas valitsevast
nn "uuest vaimust".
Iisraeli asepeaminister Shaul Mofaz rääkis sellest
kohtumise järel noorte araabia kristlastega,
kes tahavad juudiriigis kaasa lüüa ja seda teenida.
Mofaz nimetas tsiviilvaprust Iisraeli Kanal 2s väga oluliseks.
Iisraeli kristlaste kogukond suhtleb lähedaselt moslemeist naabritega,
mistõttu neil on olnud raske avalikult Iisraeli toetada.
Mofaz nimetas Iisraeli kristlasi unikaalseiks
ja tundis heameelt nende avanemise üle.
Minister ja Kadima esimees oli vahetult enne külastanud
Naatsareti piirkonna preestrit Gabriel Nafadi,
kes õhutab aktiivselt kohalikke noori kristlasi
Iisraeli armeesse astuma ja Iisraeli ühiskonda integreeruma.
Arutz Sheva kirjutab Iisraelist leitud Sfinksi osast.
Ajal, mil kaasaegne Egiptus otsib uut juhti,
leidsid Iisraeli arheoloogid tõendi Muinas-Egiptuse juhi kohta.
Unikaalne Sfinksi osa leiti Gennetsareti järve põhjaosast,
kus asus 14. sajandil eKr hävinenud Hazori linnakantselei sissepääs.
Sfinksi esijalgade vahelt leiti kuningas Mycerinuse nimi,
kes valitses Egiptust 3. aastatuhandel eKr
ja kes oli ka üks kuulsate Giza püramiidide ehitajaist.
Tel Hazori rahvuspargist avastatud ootamatu ja tähtis leid on unikaalne,
kuna midagi sellist pole leitud isegi Egiptusest.
Leid on ainulaadne ka kogu Levanti ehk Vahemere idaosa regioonis.
Skulptuuril oleva kirjutise järgi on see tõenäoliselt pärit iidsest,
praeguse Kairo põhjaosas asunud Heliopolise linnast.
Need olid meie tänased uudised. Shalom ja kohtumiseni!
Tõlge: Monika Jaaguri